**STISNI K MENI SE**

Po dolgem času zdaj k tebi sem prišel,

iz kraja, kjer sem le v sanjah te imel.

Vem, da čakala dolge si noči,

da si želela mi srečne vse poti.

Glej, kmalu spet bom odšel od tebe stran,

čeprav želim si, da s tabo sem vsak dan.

Življenje hoče svoje le poti,

ne bodi žalostna, če me dolgo ni.

Stisni k meni se in objemi me,

najina ta noč bo prekratka za oba.

Stisni k meni se in objemi me,

ta prelepa noč naj se nikdar ne konča.